बाइक-मोपेड भिड़ी, युवक गंभीर घायल
सागर | होमगार्ड ऑफिस के पास गुरुवार शाम करीब 7 बजे एक बड़ा एक्सीडेंट हो गया। प्रत्यक्षदर्शियों के अनुसार लाजपतपुरा वार्ड निवासी जावेद अली उम्र 32 साल हीरो पुक मोपेड से पीली कोठी की तरफ से आ रहा था। तभी उसे अचानक सामने से एक अज्ञात मोटर साइकिल चालक ने टक्कर मार दी। चोट लगने से जावेद के मुहं से खून बहने लगा। इधर मोटर साइकिल चालक को ज्यादा चोट नहीं आई थी। जावेद को तत्काल 108 वाहन से जिला अस्पताल भेजा गया।
डॉक्टरों ने बताया कि उसे सिर में अंदरूनी चोट आई है। इधर पुलिस ने मौके पर पहुंचकर मोपेड व मोटर साइकिल को जब्त कर लिया है।
hin_Deva hin_Deva hin_Deva